Dannenfeldt maqbarasi. Dannenfeldt maqbarasi Germaniyaning Usedom hududidagi Monchow shahrida joylashgan 15-asrga oid gotika uslubida qurilgan qishloq cherkovi yaqidagi tarixiy bino va diqqatga sazovor joydir. Monchow cherkovi yonida joylashgan kichik qabristonda Dannenfeldt oilasi aʼzolarining qabrlari bor. Karl Dannenfeldt cherkov hovlisida maqbara qurish uchun Svinemündelik Pistorius ismli ustani yollagan. 1891-yilda qurib bitkazilgan maqbara Dannenfeldtsga 25 000 oltin markaga tushgan. Maqbara devorlari shlakdan yasalgan uchta xonadan iborat. Tashqi devorlari qizil gʻishtdan qurilgan va umumiy dizayn barokko uslubida qilingan. Cherublarning tashqi qismini bezatilgan va ustiga „Dannenfeldt“ yozuvi yozilgan. Maqbaraga „ajoyib“, „klassik“ singari taʼriflar beriladi. Bino nafis boʻlsa-da, dizayndagi isrofgarchilik va unga bogʻliq xarajat tufayli qurilgan cherkov va qishloqqa nisbatan „dabdabali“ va „ulugʻvor“ koʻrinishda qurilgan deyiladi. Maqbara Usedom oroliga tashrif buyuruvchilar uchun diqqatga sazovor joylardan biri hisoblanadi. Ammo maqbaraga kirish uchun keng jamoatchilikka ruxsat berilmagan. Hozirda maqbara Dannenfeldt oilasi yoki qarindoshlari tomonidan ham moliyalashtirilmay qoʻyilgan.